《淮之水挽山阳友义毕居士》
明代·倪谦

淮之水，去悠悠，公逝矣，不我留。乘云至帝乡，上挟飞仙游。

俯视下土方，孰轸苍生忧。万金不惜济穷匮，古亦罕见今无俦。

淮之水，波湜湜，入人深，公之德。身荣章服维民则，子登甲科务学殖，夭之报施宁有极。

淮之水，流无已，公之名，垂后世。高风杳邈徒仰止，呜呼九原安得起，一为哀歌歌义士。

作者简介：倪谦（1415年～1479年），字克让，号静存，南直隶应天府上元（今江苏南京）人，原籍钱塘（今浙江杭州）。正统四年（1439年）进士，授编修，曾出使朝鲜。天顺初，累迁至学士，侍太子于春宫。后主顺天乡试，因黜权贵之子，被构罪戍边。成化初复职，官至南京礼部尚书。卒谥文僖。天资聪颖，记忆力特强，有《朝鲜纪事》、《辽海编》、《倪文僖公集》等传世。